《贺别驾慎斋兄移居》
明代·张诩

父子移居同里闬，市廛虽近绝諠哗。一官蚤脱王祥驾，三径何殊靖节家。

鸿雁昔悲分世路，脊令今喜共春沙。人生百岁须行乐，瀛水仙山况不赊。

作者简介：（1455—1514）广东南海人，字廷实，号东所。师事陈献章。成化二十年进士。授户部主事，丁忧后，隐居不仕，累荐不起。正德中召为南京通政司参议，谒孝陵而归。其学以自然为宗，求“忘己”、“无欲”，即心观妙，以揆圣人之用。有《白沙遗言纂要》、《南海杂咏》、《东所文集》。